El Consell de Govern és integrat per set membres, que han d'ésser persones amb mèrits professionals rellevants.
Els membres del Consell de Govern són elegits pel Parlament, per una majoria de dos terços, a proposta, com a mínim, de tres grups parlamentaris.
Prèviament a la presentació de les propostes, els grups parlamentaris han d'haver escoltat les entitats i els grups més rellevants del sector audiovisual de Catalunya.
El Parlament ha d'enviar al Consell de l'Audiovisual de Catalunya la llista de candidats a formar part del Consell de Govern de la Corporació Catalana de Mitjans Audiovisuals perquè en verifiqui la idoneïtat.
El nombre de candidats de la llista pot ésser superior al de les vacants existents.
El Consell Audiovisual de Catalunya ha de verificar la idoneïtat dels candidats atenent d'una manera especial a:
a) L'experiència dels candidats derivada d'haver exercit funcions d'administració, d'alta direcció, de control o d'assessorament, o funcions de responsabilitat similar en entitats públiques o privades, preferentment en el sector audiovisual.
b) El projecte de gestió que han de presentar els candidats, que ha d'incloure necessàriament les directrius bàsiques de l'organització i de l'actuació en què, segons llur criteri, s'ha d'inspirar la Corporació Catalana de Mitjans Audiovisuals.
Aquest projecte ha d'ésser adequat al mandat marc del sistema públic audiovisual.
El Consell de l'Audiovisual de Catalunya ha de fer un informe sobre la capacitat i idoneïtat de cadascun dels candidats a ocupar el càrrec valorant de manera concreta els requisits a què fa referència l'apartat 4.
Aquests informes han d'ésser tramesos al Parlament abans de la compareixença i l'examen públic dels candidats davant la comissió parlamentària que correspongui.
Una vegada acomplerts aquests tràmits, el Parlament elegeix els membres del Consell de Govern d'acord amb el que estableix l'apartat 2.
El president o presidenta del Consell de Govern és elegit pel Parlament, per una majoria de dos terços, a proposta, com a mínim, de tres grups parlamentaris, d'entre els membres que integren el Consell de Govern.
En els supòsits a què fa referència l'article 9.5, el membre substitut és elegit pel Parlament d'acord amb el procediment que estableix el present article.
El vicepresident o vicepresidenta del Consell de Govern, que és elegit pel mateix Consell de Govern d'entre els seus membres, exerceix les funcions que determina l'article 13 bis.
S'ha de garantir la representació paritària de dones i homes entre els membres del Consell de Govern, de manera que el nombre de membres de cap dels dos sexes no superi el 60% del conjunt de membres ni sigui inferior al 40%.
Les propostes de candidats que facin els grups parlamentaris han de tenir en compte que, d'acord amb aquest principi, la composició del Consell de Govern ha de complir sempre aquest requisit.
El Consell de Govern és integrat per sis membres, que han d'ésser persones amb mèrits professionals rellevants.
Si en una primera votació no s'obté aquesta majoria de dos terços, el president o presidenta del Consell de Govern és elegit per majoria absoluta en una segona votació, que s'ha de fer en la mateixa sessió.
El Consell de Govern pot dotar-se d'una vicepresidència, que pot exercir les funcions delegades que el president o presidenta consideri pertinents.